1944—2004

3~.
ott %f	02z-0'3
LAUSUNTO
30.8.2004
Oikeusministeriö PL 25
00023 VALTIONEUVOSTO
Viite	Lausuntopyyntö 28.5.2004 (OM 20/41/2003) öljypäästömaksutyöryhmän mietinnöstä
Asia	Suomen Lakimiesliitto — Finlands Juristförbund ryan lausunto
Viitekirjeessä pyydettynä lausuntonaan Suomen Lakimiesliitto — Finlands Juristförbund ry esittää seuraavaa:
Öljypäästömaksutyöryhmän esityksessä ehdotetaan uuden öljypäästömaksuja koskevan luvun 2 a lisäämistä alusjätelakiin. Öljypäästömaksu olisi rangaistuksenluonteinen hallinnollinen maksu, joka määrättäisiin alusjätelaissa kielletystä toiminnasta.

Suomen Lakimiesliitto suhtautuu lähtökohtaisesti kielteisesti rangaistuksen luonteisten seuraamusten siirtämiseen rikosoikeudellisesta järjestelmästä hallinto-oikeudellisen järjestelmään. Ottaen huomioon työryhmän esille nostamat tavoitteet, kuten nopeus, tehokkuus ja riittävän suuren maksun ennaltaehkäisevät vaikutukset, voidaan hallinnollista seuraamusta pitää kuitenkin tässä

2
tapauksessa perusteltuna. Vieraan lipun alla purjehtiviin aluksiin puuttuminen rikosoikeudellisen keinoin on tehotonta ja suojattavat luontoarvot ovat tärkeitä.

Lakimiesliiton mielestä valituselimenä voisi toimia jokin muukin merioikeutena toimiva käräjäoikeus kuin Helsingin käräjäoikeus. Tavoitteenahan on viimeaikoina ollut valtionhallinnon palveluiden hajasijoittaminen pääkaupunki-seudun ulkopuolelle.

Työryhmän ehdotuksen mukaan öljypäästömaksusta vastaisi aluksen omistaja tai Iaivaisäntä. Maksun määrääminen ei edellytä sen selvittämistä, kuka päästön laivalla aiheutti, ja toimiko hän tahallaan vai huolimattomasti. Maksuvelvolliselle perustetaan ankara vastuu ja maksusta vapautuminen rakentuisi käännetyn todistustaakan varaan. Kuten mietinnössäkin on todettu, tämä saattaa olla ongelmallista perustuslain ja Euroopan ihmisoikeussopimuksen kannalta. Lakimiesliitto katsoo, että tässä tapauksessa ankara vastuu ja käännetty todistustaakka ovat seuraamuksen tehokkuus ja ennaltaehkäisevät vaikutukset huomioon ottaen perusteltuja. Suojattavat intressit ovat merkittäviä. Viran-omaisella on kuitenkin velvollisuus objektiivisen näytön hankkimiseen. Viran-omaisen on kyettävä näyttämään, että päästä on aiheutunut juuri kyseisestä laivasta.
SUOMEN LAKIMIESLIITTO – FINLANDS JURISTFÖRBUND RY
Jorma Tilander toiminnanjohtaja